**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 04.09.2024, ora 08.00 – 05.09.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 05.09.2024, ora 07.00**

**RÂURI**

**Debitele au fost,** **în general, staționare**, exceptând cursul inferior al Mureșului, unde au fost în creștere prin propagare şi râurile din Dobrogea, unde au fost în scădere.

Debitele se situează, în general, la valori sub mediile multianuale lunare, cu coeficienți moduli cuprinși între 30-80%, mai mari (în jurul şi peste mediile lunare) pe unele râuri din Dobrogea și mai mici pe râurile din bazinele hidrografice: Iza, Tur, Lăpuș, Barcău, Crișul Repede, Crișul Negru, Crișul Alb, Timiș, Moravița, Caraș, Nera, Cerna, Vedea, Siret (exceptând Putna și cursurile superioare ale Bistriței şi Buzăului), Prut, pe cursul Ialomiței, pe unii afluenți din bazinele Jiului, Argeșului și din bazinul mijlociu și inferior al Oltului.

În interval a fost emisă o **atenționare hidrologică** pentru fenomene imediate.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi în general staționare**, exceptând cursul mijlociu și inferior al Mureșului și râurile din Dobrogea, unde vor fi în scădere.

Sunt posibile scurgeri pe versanți, torenți, pâraie, formarea de viituri rapide și creșteri izolate de niveluri și debite pe unele râuri mici din zonele de deal și munte, cu o probabilitate mai mare pe cele din jumătatea de est a țării, datorită averselor mai însemnate cantitativ prognozate.

**Nivelurile** pe râuri la stațiile hidrometrice **se vor situa sub COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 04-05.09.2024 **a fost în scădere, având valoarea de 2400 m3/s**, sub media multianuală a lunii **septembrie (3800 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi în scădere (2350 m3/s).**

În aval de Porțile de Fier, debitele vor fi în scădere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 24 mc/s;

-r. Dâmbovița: ac. Văcărești: 5,5 mc/s;

-CA2: 0,3 mc/s;

-Der. Mircea Vodă: 1 mc/s.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Prut-Bârlad**

DATE PRIVIND APLICAREA SAU NU A "PLANULUI DE RESTRICȚII ȘI FOLOSIRE A APEI ÎN PERIOADELE DEFICITARE ":

**Jud. Botoșani:**

Se mentin prevederile „Planului de restricții și folosire a apei în perioade deficitare” -

\* treapta III - pentru S.C. PIRANIA S.R.L. Botoșani – Pepiniera Havârna - acumulare Cal Alb;

Se mențin prevederile „Planului de restricții și folosire a apei în perioade deficitare”

\* treapta III - pentru A.N.I.F. Filiala Teritorială Moldova de Nord UA Botoșani – Amenajare de irigații Movileni – Havârna din sursa de apă acumulare Cal Alb;

**Jud. Iași:**

Se menține situația de restricții și încetarea livrării apei în alimentarea cu apă pentru piscicultură la următoarele folosințe:

\* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.

Se menține situația de restricții în alimentarea cu apă pentru piscicultură la folosința:

\* S.C. Mihpes S.R.L.- complex piscicol Sârca – acumulare Sârca.

- Se menține situația de restricții în alimentarea cu apă la folosința:

\* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.

**Jud. Vaslui:**

Se mențin prevederile „Planului de restricții și folosire a apei în perioade deficitare”, astfel:

\* treapta III - pentru A.N.I.F. Filiala Teritoriala de Îmbunatățiri Funciare Vaslui-Amenajare irigații Mânjești din sursa de apă acumulare Mânjești.

Se mențin prevederile „Planului de restricții și folosire a apei în perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimentează cu apă brută pentru populație și industrie din acumularea Solești.

Se mențin prevederile „Planului de restricții și folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimentează cu apă brută pentru populație și industrie din acumularea Pușcași.

**A.B.A. Argeş-Vedea: Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele–pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Hărman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

**A.B.A. Olt: Jud. Braşov:**

Se aplică Planul de restricții și folosirea apei în perioade deficitare, pentru Compania Apă sector Rupea (pr. Valea Mare), SC Lehoczky SRL și Călăreţul SRL (R.Olt).

**Notă**: **ABA Argeş-Vedea** informează că începând cu data de 20 mai 2024 la barajul Văcărești, de pe râul Dâmbovița, au fost demarate lucrările de decolmatare a frontului barajului, în vederea măririi capacității de tranzitare a debitelor mari prin șenalul de scurgere a apelor mari.

Aceste lucrări necesită scăderea controlată a nivelului în lacul de acumulare la 235.00 mdMN, începând cu data de 20 mai 2024 a fost oprită CHE Văcărești – r. Dâmbovița, fiind deschisă vana plană priza capitală pentru evacuarea unui debit de 5 mc/s.

În secțiunea NH Brezoaiele, debitul r. Dâmbovița va fi suplimentat cu 1.0 mc/s – derivația Mircea Vodă (Ilfov – Dâmbovița).

Pe perioada efectuării acestor manevre exista posibilitatea creșterii turbidității apei evacuată în aval de lacul de acumulare Văcăresti – r. Dâmbovița și tranzitată până în secțiunea NH Brezoaiele.

**A.B.A. Buzău-Ialomiţa: judeţul Ialomiţa**

Conform Planului de restricții și folosire a apelor în perioadele deficitare, pentru BH Buzău și BH Călmățui 2021 – 2025, începând cu data de 03.07.2024, s-a trecut la aplicarea treptei III pentru sectorul 1 râul Buzău - varsare – ph Banița și râul Călmățui - confluența Dunăre – izvor. Începând cu data de 17.07.2024, s-a trecut la aplicarea treptei I de restricții pentru sectorul sectorul 1 râu Ialomița - cf Dunăre - p.h. Slobozia. Începand cu data de 26.07.2024 s-a instituit faza de atenționare/avertizare pentru perioada de vară pe sectorul 6.1. Chiciu-Vadu Oii- urmărit la P.H. Vlădeni, secţiune Feteşti, conform Planului de restricții și folosire a apei în perioade deficitare.

Începând cu data de 09.08.2024, a fost instituită faza de atenționare/avertizare pentru sectorul 4 Brăila-Galați (PH Brăila); începând cu data de 12.08.2024 s-a trecut la aplicarea fazei de atenționare/avertizare pentru sectorul 5.1 Vadu Oii - Brăila.

- se menține treapta I de restricții pentru sectorul 1 râu Ialomița - cf Dunăre - p.h. Slobozia cu secțiunea de control P.H. Slobozia instituită la data de 17.07.2024;

- se menține treapta III de restricții pentru sectorul 1 râu Buzău - vărsare – P.H. Banița instituită la data de 03.07.2024;

- începând cu data de 05.06.2024 s-a instituit faza de atenționare/avertizare pentru sectorul 3 râu Buzău – P.H. Măgura – izvor.

- începând cu data de 12.08.2024 s-a trecut la aplicarea fazei de atenționare/avertizare pentru sectorul 5.1 Vadu Oii - Brăila.

**A.B.A. Dobrogea-Litoral**

Datorită scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe sectorul Dăeni – Măcin – Smârdan, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025.

În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Dăeni – Măcin – Smârdan, respectiv:

- în scop potabil: S.A.A.C. Dăeni, Comuna Smârdan;

- irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Macin, A.N.I.F. Tulcea - Am. 23 August – Măcin;

- piscicultură: S.C. Piscicola Macin (Am. Turcoaia).

• La data de 06.08.2024 nivelul Dunării, respectiv debitul, a atins valoarea de atenționare/avertizare astfel, în Secțiunea Cernavodă s-a înregistrat un debit de 919 mc/s, respectiv un nivel = -10 cm;

• În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

- în scop potabil: S.C. R.A.J.A. S.A. Constanța – Sursa de apă potabilă Cernavodă;

- transport: C.N. A.C.N. Agigea cu alimentare apă din Dunăre;

- industrie: S.C. Sârme și Cabluri S.A. Hârșova;

- irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;

- piscicultură: SC Aquarom Elite Distribution Buc.–Am. pisc. Oltina și SC Danubiu Elite Buc. –Am. pisc. Dunăreni;

- Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

- Din cauza scăderii semnificative în ultima perioadă a nivelului, respectiv a debitului fluviului Dunărea pe sectoarele Grindu – Isaccea - braț Chilia, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025.

În acest sens, se instituie faza de atenționare/avertizare la folosințele care se alimentează cu apă din Dunăre, pe sectoarele Grindu – Isaccea - braț Chilia, respectiv:

- în scop potabil: SC Aquaserv SA – P.L. Grindu, SC Aquaserv SA – P.L. Isaccea, Primăria Pardina, SC Aquaserv SA – P.L. Chilia Veche;

- irigații: A.N.I.F. Tulcea - Am. 23 August – Isaccea, A.N.I.F. Tulcea Sistem Isaccea (S.P.A Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche);

- piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Eldorado SRL Galați - Am. Chilia I, SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin SRL (Am. Popina 1-14).

În acest sens, se instituie faza de atenţionare/ avertizare la folosinţele care se alimenteaza cu apa din Dunare, pe sectorul Tulcea-Partizani-Maliuc-Crişan-Sulina, respectiv:

- în scop potabil: SC Aquaserv SA - Tulcea, SC Aquaserv SA - P.L. Partizani, SC Aquaserv SA - P.L.

Maliuc, SC Aquaserv SA - P.L. Gorgova, SC Aquaserv SA - P.L. Crişan, SC Aquaserv SA - P.L. Crişan -

P.L. Mila 23, SC Aquaserv SA - P.L. Sulina;

- industrie: S.C. Alum SA Tulcea;

- irigaţii: SC Promex SRL, SC Constant Prod SRL, SC Piscicola Tulcea SRL, SC Proiect Construct SRL,

SC Kiara Laci SRL, SC Green Organization SRL (fost SC Sofimih Fishing SRL - piscicultura), SC New

Eco Stuf SRL;

- piscicultură: SC Euro Delta Danube - A.P. Maliuc, SC Obretin (Am Obretin 1 ), SC Fish Tour Delta

SRL-A.P. Obretin II,SC Mariocons Hunting (Ceamurlia1),SC Kiara Laci (Ceamurlia 1), SC Pedromar

SRL- A.P. Ceamurlia I,SC New Eco Stuf SRL- A.P. Ceamurlia I.

**A.B.A. Someş-Tisa**

Din cauza perioadei de secetă prelungită, în localităţile Şomcuta Mare (cu satele aferente), Vişeu de Sus şi Târgu Lăpuş (cu satele aferente), cantitatea de apa brută la sursă s-a diminuat considerabil, fiind necesară introducerea de restricţii şi anume:

* pentru localităţile Vişeu de Sus şi Târgu Lăpuş se intră în treapta I de restricţii, respectiv se reduce consumul de apă cu cel puţin 10%, iar pentru localitatea Şomcuta Mare se intră în treapta II de restricţii, respectiv se reduce consumul de apă cu cel puţin 25%.
* În urma situaţiei hidrometeorologice înregistrate în perioada iulie - 21.08.2024 (pentru seceta hidrologică), localitatea Vişeu de Jos (Zona Podurile Zvaski), a semnalat apariţia fenomenului de secetă (fântâni secate), cu efect asupra unei populaţii de circa 100 locuitori, Sighetul Marmaţiei, strada Şugău (fântâni secate 150).

**A.B.A. Crişuri**

Debitul râului Barcău în secțiunea Nușfalău este 0.084 mc/s;

Debitul râului Crișul Alb în secțiunea Crișcior este 0.185 mc/s.

Captarea Crişcior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.

**2.** **Situaţia meteorologică în intervalul 04.09.2024, ora 09.00 –05.09.2024, ora 06.00**

**În ţară,** deși valorile termice diurne au scăzut față de ziua precedentă în cea mai mare parte a teritoriului, vremea s-a menținut călduroasă în vest, nord-vest și parțial în centru și sud, caniculară în Banat și pe alocuri în Crișana și Oltenia (zone unde s-au înregistrat abateri pozitive față de mediile multianuale de până la 8...11 grade). Indicele temperatură-umezeală (ITU) a atins pragul critic de 80 de unități pe spații mici în sud-vestul teritoriului. Temporar, au fost înnorări și ploi slabe în Moldova, iar după-amiaza în zonele montane și submontane din Oltenia, nord-vestul Munteniei și sudul Banatului s-au semnalat dezvoltări noroase convective și pe arii restrânse averse și descărcări electrice. Astfel de manifestări, asociate și cu intensificări de scurtă durată ale vântului, au mai apărut noaptea în partea central-sudică a Olteniei. În celelalte regiuni, cerul a fost variabil, mai mult senin în prima parte a zilei și în cursul nopții. Vântul a suflat slab și moderat, local cu ușoare intensificări ziua în regiunile estice, precum și la munte (cu rafale în general de 45...55 km/h). Temperaturile maxime s-au încadrat între 23 de grade la Mahmudia și 37 de grade la Moldova Nouă, iar la ora 06.00, temperatura aerului avea valori cuprinse între 8 grade la Întorsura Buzăului și 24 de grade la Oravița și Moldova Nouă.

**Observație:** în intervalul de diagnoză au fost în vigoare 5 atenționări cod galben pentru fenomene meteorologice periculoase imediate, 3 emise de SRPV Timișoara, 1 de SRPV Craiova și 1 de SRPV Bacău.

**La Bucureşti,** valorile termice au fost în scădere față de intervalul anterior, însă vremea a fost călduroasă, cu o temperatură maximă de 32 de grade la Afumați și Băneasa și de 33 de grade la Filaret. Cerul a fost mai mult senin, exceptând orele serii, când a avut unele înnorări, iar vântul a suflat slab și moderat. La ora 06.00, temperatura aerului avea valori de 13 de grade la stația meteo Băneasa, 16 grade la Afumați și 17 grade la Filaret.

**3. Prognoza meteorologică în intervalul 05.09.2024, ora 09.00-06.09.2024, ora 9.00**

**În ţară,** valorile termice se vor situa, în general, peste mediile climatologice ale perioadei, astfel vremea va fi călduroasă în jumătatea de sud-vest, local caniculară și cu disconfort termic, mai ales în Banat. Temperaturile maxime se vor încadra în general între 26 și 35 de grade. În Moldova, local în Dobrogea și în zona Carpaților Orientali vor fi înnorări temporar accentuate și perioade cu averse ce vor avea și caracter torențial și descărcări electrice. În intervale scurte de timp sau prin acumulare, izolat cantitățile de apă vor fi însemnate (15...25 l/mp). În celelalte regiuni cerul va fi variabil, iar averse slabe vor fi posibile izolat, îndeosebi la munte - după-amiaza, iar spre sfârșitul nopții - în Banat. Vântul va sufla slab și moderat, temporar cu ușoare intensificări ziua la munte, local în regiunile estice și pe suprafețe mici în rest. Minimele termice vor fi cuprinse între 12 și 22 de grade, pe alocuri mai coborâte în nord și în centru, cu precădere în zonele depresionare, spre 7...9 grade.

**La Bucureşti,** vremea se va menține călduroasă. Cerul va avea înnorări trecătoare după-amiaza și seara și va fi mai mult senin în restul intervalului. Vântul va sufla slab și moderat. Temperatura maximă va fi de 30...32 de grade, iar cea minimă de 16...17 grade.

***II. CALITATEA APELOR***

**Pe râurile interioare**

**S.G.A. Suceava** **și A.P.M. Suceava** informează că la data de 04.09.2024 a fost semnalată o poluare a pârâului Humor cu ape uzate menajere de culoare neagră-cenușie pe raza comunei Mănăstirea Humorului. În urma verificărilor de la faţa locului s-a constatat că poluarea s-a produs ca urmare a evacuării de ape uzate de la staţia de epurare a comunei Mănăstirea Humorului printr-o conductă cu lungimea de 100 m ce subtraversează digul de apărare împotriva inundaţiilor de pe malul stâng al pârâului, apele scurgându-se în acesta după ce băltesc pe cca 1000 mp de balast. Au fost prelevate 4 probe de apă.

**Măsuri:**

-Primăria Mănăstirea Humorului va lua măsuri urgente de igienizare și asanare a zonei de teren pe care apele uzate băltesc;

-Primăria Mănăstirea Humorului va exploata stația de epurare aflată în administrare în conformitate cu prevederile Autorizației de Gospodărire a Apelor nr. 96 din 16.07.2020, valabilă până la 16.07.2025;

În funcție de rezultatul buletinelor de analiză de laborator, se vor stabili măsurile și sancțiunile prevăzute de legistația în vigoare.

**S.G.A. Suceava** informează că la data de 03.09.2024, în jurul orei 12:15, a fost semnalat un fenomen de poluare cu ape uzate menajere a pârâului Valea Seacă pe raza municipiului Câmpulung Moldovenesc. Poluarea s-a produs ca urmare a evacuării de ape uzate printr-un by-pass din conducta de ape menajere în cea de ape pluviale, iar ulterior în cursul de apă. În urma verificărilor de la fața locului s-a constatat și o mortalitate piscicolă de mică amploare și fenomenul de proliferare algală în aval de podul de pe DN 17 (Calea Bucovinei). De asemenea, au fost prelevate 3 probe de apă.

**Măsuri:**

-ACET S.A.- Agenția Câmpulung Moldovenesc a intervenit pentru îndepărtarea blocajului în căminul de la conducta de canalizare, astfel încât evacuarea de ape uzate în pârâul Valea Seacă a fost stopat în jurul orei 17:30, la data de 03.09.2024;

-ACET S.A. - Agenția Câmpulung Moldovenesc va face demersurile necesare în vederea separării rețelei de apă pluvială de rețeaua de canalizare (termen: 12.09.2024).

În funcție de rezultatul buletinelor de analiză de laborator se vor stabili măsurile și sancțiunile prevăzute de legistația în vigoare.

**S.G.A. Gorj** informează că la data de 04.09.2024, în jurul orei 18:45, a fost semnalată o posibilă poluare a cursului de apă Jaleș în zona localităţii Arcani, în amonte de păstravăria Rodna, fenomen manifestat prin prezenţa unei spume de culoare albă la suprafaţa apei. Personalul S.G.A. Gorj s-a deplasat la faţa locului pentru investigaţii și prelevare de probe de apă, se va reveni cu informaţii.

Pe fluviul Dunărea și pe Marea Neagră nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 03.09.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile IS-1, IS-2** (municipiul Iași)**, IS-5** (comuna Tomești)**, BT-1** (municipiul Botoșani).

**2. În domeniul solului şi vegetaţiei**

**Garda Forestieră Râmnicu Vâlcea** informează despre producerea unui incendiu la data de 02.09.2024, la ora 14:30, în zona localităţii Bâlvănești, pe raza Ocolului Silvic Renașterea Pădurii, jud. Mehedinți. Acesta a afectat o suprafaţă de 19 ha de litieră și a fost stins în aceeași zi, la ora 21:00, de personalul silvic și pompieri (militari și civili).

**Garda Forestieră Râmnicu Vâlcea** informează despre producerea unui incendiu la data de 30.08.2024, la ora 14:00, în zona localităţii Ţicleni, pe raza Ocolului Silvic Cărbunești, jud. Gorj (cauza: utilizarea focului deschis pentru curățarea vegetației). Acesta a afectat o suprafaţă de 25 ha de litieră și a fost stins în data de 02.09.2024, la ora 20:30, de personalul silvic, pompierii militari și cetăţeni.

**Garda Forestieră Râmnicu Vâlcea** informează despre producerea unui incendiu la data de 02.09.2024, la ora 16:30, în zona localităţii Racovița, pe raza Ocolului Silvic Călimănești, jud. Vâlcea (cauza: utilizarea focului deschis pentru curățarea vegetației). Acesta a afectat o suprafaţă de 19,19 ha de litieră și a fost stins de personalul silvic, pompieri (militari și civili) și cetăţeni.

**Garda Forestieră Timișoara** informează despre producerea unui incendiu la data de 26.08.2024, la ora 14:00, în zona localităţii Pojejena, pe raza Ocolului Silvic Moldova Nouă, jud. Caraș-Severin (cauza: utilizarea focului deschis pentru curățarea vegetației). Acesta a afectat o suprafaţă de 51 ha de litieră și a fost stins în data de 02.09.2024, la ora 18:00, de personalul silvic și pompierii militari.

**Garda Forestieră Timișoara** informează despre producerea unui incendiu la data de 03.09.2024, la ora 10:15, în zona municipiului Reșiţa, pe raza Ocolului Silvic Reșiţa, jud. Caraș-Severin (cauza: utilizarea focului deschis pentru curățarea vegetației). Acesta a afectat o suprafaţă de 50,84 ha de litieră și a fost stins de personalul silvic, pompieri (militari și civili), poliţiști, jandarmi și cetăţeni.

**Garda Forestieră Ploiești** informează despre producerea unui incendiu la data de 30.08.2024, la ora 16:00, în zona localităţii Cicănești, pe raza Ocolului Silvic Codrii Verzi, jud. Argeș. Acesta a afectat o suprafaţă de 0,25 ha de litieră și a fost stins stins în aceeași zi, la ora 21:30, de personalul silvic, pompierii militari și cetăţeni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.